Urve Hanko
Urve Hanko (11. november 1926 Tallinn – 4. oktoober 2019) oli eesti inglise filoloog, tõlkija ning Tartu Ülikooli humanitaarteaduste ja kunstide valdkonna emeriitdotsent. Ta lõpetas aastal 1949 Tallinna 2. Keskkooli, 1957 Tartu Riikliku Ülikooli (TRÜ) inglise ja 1962 prantsuse filoloogina. Ta oli 1957. aastast TRÜ õppejõud, aastatel 1971–1973 võõrkeelte kateedri juhataja, 1973–1996 dotsent. Ta uuris ilukirjanduse inglise keelest eesti keelde tõlkimist, inglise keele stilistlikat ja tegeles leksikoloogiaga. Ta tõlkis peamiselt inglise (John Fowles, Anthony Burgess, Kingsley Amis, Thomas Hardy, John Irving) ja ameerika (Henry James, Herman Melville, Irwin Shaw, Charles Frazier) kirjandust. Urve Hankot on tunnustatud Tartu Ülikooli medaliga (1996–1997).